CELEX: 32007R0441
Language: hu
Date: 2007-04-20 00:00:00
Title: A Bizottság 441/2007/EK rendelete ( 2007. április 20. ) az Iránnal szembeni korlátozó intézkedésekről szóló 423/2007/EK tanácsi rendelet módosításáról

21.4.2007   
            
            
               HU
            
            
               Az Európai Unió Hivatalos Lapja
            
            
               L 104/28
            
         
      A BIZOTTSÁG 441/2007/EK RENDELETE
   
   (2007. április 20.)
   az Iránnal szembeni korlátozó intézkedésekről szóló 423/2007/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Iránnal szembeni korlátozó intézkedésekről szóló, 2007. április 19-i 423/2007/EK tanácsi rendeletre (1) és különösen annak 15. cikke (1) bekezdésének c) pontjára,
   mivel:
   
               (1)
            
            
               A 423/2007/EK rendelet IV. melléklete felsorolja az Egyesült Nemzetek Biztonsági Tanácsa vagy az ENSZ Biztonsági Tanácsának szankcióbizottsága által kijelölt azon személyeket, jogalanyokat és szerveket, akikre a rendeletben meghatározott pénzeszközök és gazdasági források befagyasztása vonatkozik.
            
         
               (2)
            
            
               2007. március 24-én az ENSZ Biztonsági Tanácsa határozott a pénzeszközök és gazdasági források befagyasztásában érintett személyek, jogalanyok és szervek listájának módosításáról. A IV. mellékletet ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 423/2007/EK rendelet IV. melléklete helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. április 20-án.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 103., 2007.4.20., 1. o.
   
      MELLÉKLET
      
         
            „IV. MELLÉKLET
            A.   Természetes személyek
            
                        (1)
                     
                     
                        Fereidoun Abbasi-Davani. Egyéb információ: a védelemért és a fegyveres erők logisztikai támogatásáért felelős minisztérium (MODAFL) vezető tudományos munkatársa, kapcsolatban áll az Alkalmazott Fizikai Intézettel. Közvetlenül együttműködik Mohsen Fakhrizadeh-Mahabadival.
                     
                  
                        (2)
                     
                     
                        Dawood Agha-Jani. Tisztsége: az üzemanyag-dúsítási kísérleti üzem (PFEP) vezetője (Natanz). Egyéb információ: Irán nukleáris programjában részt vevő személy.
                     
                  
                        (3)
                     
                     
                        Ali Akbar Ahmadian. Rangja: altengernagy. Tisztsége: az iráni Forradalmi Gárda (IRGC) vegyes állományának főnöke.
                     
                  
                        (4)
                     
                     
                        Behman Asgarpour. Tisztsége: üzemeltetési igazgató (Arak). Egyéb információ: Irán nukleáris programjában részt vevő személy.
                     
                  
                        (5)
                     
                     
                        Bahmanyar Morteza Bahmanyar. Tisztsége: a repülőgép-ipari szervezet (AIO) pénzügyi és költségvetési osztályának vezetője. Egyéb információ: Irán ballisztikusrakéta-programjában részt vevő személy.
                     
                  
                        (6)
                     
                     
                        Ahmad Vahid Dastjerdi. Tisztsége: a repülőgép-ipari szervezet (AIO) vezetője. Egyéb információ: Irán ballisztikusrakéta-programjában részt vevő személy.
                     
                  
                        (7)
                     
                     
                        Ahmad Derakhshandeh. Tisztsége: a Sepah Bank elnöke és ügyvezető igazgatója.
                     
                  
                        (8)
                     
                     
                        Reza-Gholi Esmaeli. Tisztsége: a repülőgép-ipari szervezet (AIO) kereskedelmi és nemzetközi osztályának vezetője. Egyéb információ: Irán ballisztikusrakéta-programjában részt vevő személy.
                     
                  
                        (9)
                     
                     
                        Mohsen Fakhrizadeh-Mahabadi. Egyéb információ: a MODAFL vezető tudományos munkatársa és a fizikai kutatóközpont (PHRC) korábbi vezetője.
                     
                  
                        (10)
                     
                     
                        Mohammad Hejazi. Rangja: dandártábornok. Tisztsége: a Baszidzs ellenállási haderő parancsnoka.
                     
                  
                        (11)
                     
                     
                        Mohsen Hojati. Tisztsége: a Fajr ipari csoport vezetője.
                     
                  
                        (12)
                     
                     
                        Mehrdada Akhlaghi Ketabachi. Tisztsége: a Shahid Bagheri ipari csoport (SBIG) vezetője.
                     
                  
                        (13)
                     
                     
                        Ali Hajinia Leilabadi. Tisztsége: a Mesbah Energy Company vezérigazgatója. Egyéb információ: Irán nukleáris programjában részt vevő személy.
                     
                  
                        (14)
                     
                     
                        Naser Maleki. Tisztsége: a Shahid Hemmat ipari csoport (SHIG) vezetője. Egyéb információ: Naser Maleki a MODAFL tisztviselőjeként a Shahab-3 ballisztikusrakéta-programot is felügyeli. A Shahab-3 Irán jelenlegi nagy hatótávolságú ballisztikus rakétája.
                     
                  
                        (15)
                     
                     
                        Jafar Mohammadi. Tisztsége: az Iráni Atomenergia-szervezet (AEOI) műszaki tanácsadója (centrifugaszelepek gyártásának irányítása). Egyéb információ: Irán nukleáris programjában részt vevő személy.
                     
                  
                        (16)
                     
                     
                        Ehsan Monajemi. Tisztsége: építési projektigazgató, Natanz. Egyéb információ: Irán nukleáris programjában részt vevő személy.
                     
                  
                        (17)
                     
                     
                        Mohammad Mehdi Nejad Nouri. Rangja: altábornagy. Tisztsége: a Malek Ashtar Védelmi Technológiai Egyetem rektora. Egyéb információ: a Malek Ashtar Védelmi Technológiai Egyetem Kémia Tanszéke a MODALF irányítása alatt áll, és berilliummal végez kísérleteket. Irán nukleáris programjában részt vevő személy.
                     
                  
                        (18)
                     
                     
                        Mohammad Qannadi. Tisztsége: az AEOI kutatásért és fejlesztésért felelős elnökhelyettese. Egyéb információ: Irán nukleáris programjában részt vevő személy.
                     
                  
                        (19)
                     
                     
                        Amir Rahimi. Tisztsége: az iszfaháni Nukleárisüzemanyag-kutató és -előállító Központ vezetője. Egyéb információ: az iszfaháni Nukleárisüzemanyag-kutató és -előállító Központ az Iráni Atomenergia-szervezet (AEOI) nukleárisüzemanyag-előállító és -beszerző vállalatának része, amely részt vesz a dúsítással összefüggő tevékenységekben.
                     
                  
                        (20)
                     
                     
                        Morteza Rezaie. Rangja: dandártábornok. Tisztsége: az Iszlám Forradalmi Gárda helyettes parancsnoka.
                     
                  
                        (21)
                     
                     
                        Morteza Safari. Rangja: ellentengernagy. Tisztsége: az Iszlám Forradalmi Gárda tengerészetének parancsnoka.
                     
                  
                        (22)
                     
                     
                        Yahya Rahim Safavi. Rangja: vezérőrnagy. Tisztsége: parancsnok, Iszlám Forradalmi Gárda (Pasdaran). Egyéb információ: Irán nukleáris és ballisztikusrakéta-programjaiban részt vevő személy.
                     
                  
                        (23)
                     
                     
                        Seyed Jaber Safdari. Egyéb információ: a natanzi dúsítóüzem igazgatója.
                     
                  
                        (24)
                     
                     
                        Hosein Salimi. Rangja: tábornok. Tisztsége: az Iszlám Forradalmi Gárda légierejének parancsnoka (Pasdaran). Egyéb információ: Irán ballisztikusrakéta-programjában részt vevő személy.
                     
                  
                        (25)
                     
                     
                        Qasem Soleimani. Rangja: dandártábornok. Tisztsége: a Qods haderő parancsnoka.
                     
                  
                        (26)
                     
                     
                        Mohammad Reza Zahedi. Rangja: dandártábornok. Tisztsége: az Iszlám Forradalmi Gárda szárazföldi erőinek parancsnoka.
                     
                  
                        (27)
                     
                     
                        
                           Zolqadr tábornok. Tisztsége: a biztonsági ügyekért felelős belügyminiszter-helyettes, az IRGC tisztje.
                     
                  B.   Szervezetek
            
                        (1)
                     
                     
                        Lőszer- és fémipari csoportok (más néven a) AMIG, b) lőszeripari csoportok). Egyéb információ: a) az AMIG ellenőrzése alá tartozik a »7th of Tir« szervezet, b) az AMIG tulajdonosa és irányítója a Védelmi Iparágak Szervezete (DIO).
                     
                  
                        (2)
                     
                     
                        Iráni Atomenergia-szervezet (AEOI). Egyéb információ: részt vesz Irán nukleáris programjában.
                     
                  
                        (3)
                     
                     
                        Sepah Bank és Sepah International Bank. Egyéb információ: a Sepah Bank támogatást nyújt a repülőgép-ipari szervezet (AIO) és az ellenőrzése alatt álló szervezetek – köztük a Shahid Hemmat ipari csoport (SHIG) és a Shahid Bagheri ipari csoport (SBIG) – részére.
                     
                  
                        (4)
                     
                     
                        Cirkálórakétákkal foglalkozó ipari csoport (más néven haditengerészeti védelmi ipari csoport).
                     
                  
                        (5)
                     
                     
                        Védelmi Iparágak Szervezete (DIO). Egyéb információ: a) a védelemért és a fegyveres erők logisztikai támogatásáért felelős minisztérium irányítása alatt álló, több szervezetet összefogó szervezet, néhány alárendelt szervezete alkatrészek gyártása révén részt vesz a centrifugaprogramban, valamint a rakétaprogramban, b) részt vesz Irán nukleáris programjában.
                     
                  
                        (6)
                     
                     
                        Az iszfaháni Nukleárisüzemanyag-kutató és -előállító Központ (NFRPC) és az iszfaháni Nukleáris Technológiai Központ (ENTC). Egyéb információ: mindkét szervezet az Iráni Atomenergia-szervezet (AEOI) nuklárisüzemanyag-előállító és -beszerző vállalatának részét képezi.
                     
                  
                        (7)
                     
                     
                        Fajr ipari csoport. Egyéb információ: a) korábban Instrumentation Factory Plant, b) az AIO ellenőrzése alatt álló szervezet, c) részt vesz Irán ballisztikusrakéta-programjában.
                     
                  
                        (8)
                     
                     
                        Farayand Technique. Egyéb információ: a) részt vesz Irán nukleáris programjában (centrifugaprogram), b) szerepel a Nemzetközi Atomenergia-ügynökség jelentéseiben.
                     
                  
                        (9)
                     
                     
                        Kala-Electric (más néven Kalaye Electric). Egyéb információ: a) a PFEP beszállítója – Natanz, b) részt vesz Irán nukleáris programjában.
                     
                  
                        (10)
                     
                     
                        A karadzsi Nukleáris Kutatóközpont. Egyéb információ: az AEOI kutatórészlegének része.
                     
                  
                        (11)
                     
                     
                        Kavoshyar Company. Egyéb információ: az AEOI leányvállalata.
                     
                  
                        (12)
                     
                     
                        Mesbah Energy Company. Egyéb információ: a) az A40 kutatóreaktor beszállítója – Arak, b) részt vesz Irán nukleáris programjában.
                     
                  
                        (13)
                     
                     
                        Novin Energy Company (más néven Pars Novin). Egyéb információ: az AEOI-n belül működik.
                     
                  
                        (14)
                     
                     
                        Parchin Chemical Industries. Egyéb információ: a Védelmi Iparágak Szervezetének ága.
                     
                  
                        (15)
                     
                     
                        Pars Aviation Services Company. Egyéb információ: légi járművek karbantartása.
                     
                  
                        (16)
                     
                     
                        Pars Trash Company. Egyéb információ: a) részt vesz Irán nukleáris programjában (centrifugaprogram), b) szerepel a Nemzetközi Atomenergia-ügynökség jelentéseiben.
                     
                  
                        (17)
                     
                     
                        Qods Aeronautics Industries. Egyéb információ: pilóta nélküli légi járműveket, ejtőernyőket, siklóernyőket, paramotorokat stb. gyárt.
                     
                  
                        (18)
                     
                     
                        Sanam ipari csoport. Egyéb információ: az AIO ellenőrzése alatt álló szervezet.
                     
                  
                        (19)
                     
                     
                        7th of Tir. Egyéb információ: a) a Védelmi Iparágak Szervezetének (DIO) ellenőrzése alatt álló, Irán nukleáris programjában köztudottan közvetlenül részt vevő szervezet, b) részt vesz Irán nukleáris programjában.
                     
                  
                        (20)
                     
                     
                        Shahid Bagheri ipari csoport (SBIG). Egyéb információ: a) az AIO ellenőrzése alatt álló szervezet, b) részt vesz Irán ballisztikusrakéta-programjában.
                     
                  
                        (21)
                     
                     
                        Shahid Hemmat ipari csoport (SHIG). Egyéb információ: a) az AIO ellenőrzése alatt álló szervezet, b) részt vesz Irán ballisztikusrakéta-programjában.
                     
                  
                        (22)
                     
                     
                        Sho»a« Aviation. Egyéb információ: szuperkönnyű repülőgépeket gyárt.
                     
                  
                        (23)
                     
                     
                        Ya Mahdi ipari csoport. Egyéb információ: az AIO ellenőrzése alatt álló szervezet.”